Temeljem članka 14. Zakona o zaštiti od požara (Narodne novine broj: 92/10), točke IV.  Provedbenog plana unaprjeđenja zaštite od požara za područje Osječko-baranjske županije za 2016. godinu ("Županijski glasnik" broj 15/15.) članka 11. Odluke o izvršavanju Proračuna Osječko-baranjske županije za 2016. godinu (Županijski glasnik broj 11/15), Osječko-baranjska županija objavljuje 

J A V N I  P O Z I V 

za dodjelu potpora dobrovoljnim vatrogasnim društvima
s područja Osječko-baranjske županije za organiziranje i sudjelovanje 
na nacionalnim i međunarodnim vatrogasnim natjecanjima i manifestacijama
I.
Predmet javnog poziva

Predmet ovoga Javnoga poziva je podnošenje prijave za dodjelu potpora dobrovoljnim vatrogasnim društvima s područja Osječko-baranjske županije iz sredstava Proračuna Osječko-baranjske županije za 2016. godinu, za organiziranje i sudjelovanje na nacionalnim i međunarodnim vatrogasnim natjecanjima i manifestacijama.

II.
Opći uvjeti

Prijavu za dodjelu potpore za organiziranje i sudjelovanje na nacionalnim i međunarodnim vatrogasnim natjecanjima i manifestacijama mogu podnijeti dobrovoljna vatrogasna društva s područja Osječko-baranjske županije.
Pravo na podnošenje prijave iz prethodnog stavka  imaju  ona dobrovoljna vatrogasna društva  koja su dostavila potrebna izviješća o pravdanju ranije odobrenih sredstava iz Proračuna Osječko-baranjske županije bez obzira na njihovu namjenu.
III.
Kriterij za vrednovanje

U postupku odobravanja potpora ocjenjuje se i značaj podnesene prijave za razvoj i promicanje vatrogastva na području Osječko-baranjske županije s osobitim naglaskom na vatrogasna natjecanja i manifestacije od značaja za predstavljanje Županije kao aktivnog sudionika u organiziranju protupožarne zaštite i razvoju vatrogastva.
IV.
Financijska sredstva

Visina potpora može iznositi do 100% od dostavljene ponude za pokriće prihvatljivih troškova.
Prihvatljivim troškovima smatraju se troškovi:

· najma i zakupa prostora,
· kotizacije, 
· izrade i prezentacije promidžbenih materijala,

· i drugi troškovi koji su u neposrednoj vezi s organizacijom i sudjelovanjem na nacionalnim i međunarodnim vatrogasnim natjecanjima i manifestacijama
Za dodjelu potpora za organiziranje i/ili sudjelovanje na nacionalnim i međunarodnim vatrogasnim natjecanjima i manifestacijama dobrovoljnim vatrogasnim društvima koja su predmet ovoga Javnoga poziva raspoloživa su sredstva u iznosu do 20.000,00 kuna, a iznos potpore po pojedinom dobrovoljnom vatrogasnom društvu može iznositi od 1.000,00 do 3.000,00 kuna.
V.
Podnošenje prijave

Ovaj Javni poziv se objavljuje na internetskoj stranici Županije: www.obz.hr.
Javni poziv otvoren je od dana objave na internetskoj stranici Županije do utroška sredstava planiranih za ovu namjenu u Proračunu Osječko-baranjske županije za 2016. godinu, a najkasnije do 15. studenoga 2016. godine

Prijave pripremljene u skladu s ovim Javnim pozivom dostavljaju se poštom ili osobno na adresu:

Osječko-baranjska županija, Služba za zajedničke poslove, Županijska 4, 31000 Osijek uz naznaku; "Prijava na Javni poziv za dodjelu potpora dobrovoljnim vatrogasnim društvima za organiziranje i sudjelovanje na nacionalnim i međunarodnim vatrogasnim natjecanjima i manifestacijama".

Prijave se podnose na propisanom obrascu koji mora biti ispunjen elektronički. Obrazac prijave i Izjava da podnositelj prijave nema dugovanja prema Proračunu Osječko-baranjske županije te da je opravdao ranije odobrena sredstva se preuzimaju na internetskoj stranici Osječko-baranjske županije www.obz.hr. Popunjen obrazac treba dostaviti i na email adresu: civilna.zastita@obz.hr
Sve nepotpune i nepravovremene prijave kao i prijave koje nisu dostavljene na propisanom obrascu odnosno prijave podnese protivno uvjetima  iz ovoga Javnog  poziva neće biti razmatrane.

VI.
Dokumentacija

Uz popunjeni obrazac prijave potrebno je priložiti:

· dokaze o registraciji dobrovoljnog vatrogasnog društva (izvodi iz registra udruga i registra neprofitnih organizacija),
· preslike ponuda za pokriće prihvatljivih troškova,
· izjavu da podnositelj prijave nema dugovanja prema Proračunu Osječko-baranjske županije, te da su
 opravdao ranije odobrena sredstava

VII.
Odlučivanje o prijavi
Prijave se obrađuju te se o njima odlučuje po redoslijedu zaprimanja

Nakon razmatranja i vrednovanja svih podnesenih prijava koje ispunjavaju potrebne uvjete ovoga Javnoga poziva, Povjerenstvo za odobravanje potpora u vatrogastvu pripremit će Županu prijedlog rasporeda sredstava. Rješenje o odobrenju sredstava donijet će Župan na temelju prethodno navedenog prijedloga Povjerenstva.
Rješenje se objavljuje na internetskoj stranici Županije najkasnije u ruku 15 dana od dana njegovog donošenja.

O rasporedu sredstava obavještavaju se svi podnositelji prijava pisanom obaviješću.
VIII.
Ostale informacije

Za dodatne informacije možete se obratiti Službi za zajedničke poslove Osječko-baranjske županije na telefon 031/221-645 ili 098/9833-019.

